Ranomanĝa cirkuo

La Ranomanĝa cirkuo aŭ afrika cirkuoOrnitologia taksonomio aŭ Afrika marĉocirkuo () estas rabobirdo el la familio de akcipitredoj.

 Taksonomio 
Laŭ AviListAviList v2025, konsultita la 24-an de dec. 2025, jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Accipitriformes - akcipitroformaj
Accipitridae - akcipitredoj
Circus de Lacépède, BGE, 1799 - cirkuo
Circus ranivorus (Daudin, FM, 1800) - afrika cirkuo

 Aspekto 
Plenkreskulo estas 45 al 50 cm longa kaj estas ĉefe bruna kun pala strieco en kapo, brusto kaj antaŭflugiloj kaj ruĝeca en femuroj kaj ventro. Maskloj kaj inoj estas similaj, malkiel plej cirkuoj. Junulo estas malhelbruna kun pala brustareo kaj palaj markoj en kapo. La vosto kaj flugilplumoj havas malhelan striecon je ĉiuj aĝoj. Ĝi estas kutime silentema specio sed havas altatonan dunotan memmontran alvokon.

 Disvastiĝo kaj vivejo 
La afrika cirkuo troviĝas en suda, centra kaj orienta Afriko el Suda Afriko norden al Sudano. Ĝi estas ĉefe komuna en la Okavanga Delto en Bocvano. Ĝi troviĝas kutime en humidejoj, ĉefe tiuj kun fragmitoj aŭ kanejoj, sed loĝas ankaŭ ĉe herbejoj kaj farmoj.

Ili manĝas ĉefe malgrandajn mamulojn kiaj strimusoj Rhabdomys pumilio kaj ili manĝas ankaŭ birdojn kaj ranojn, el kio venas la latina scienca nomo por la specio nome ranivorus, el kio la komuna nomo samsignifa de ranomanĝa.

Tiu afrotropisa specio estas monogama kaj restas en la reprodukta teritorio la tutan jaron. La nesto estas kutime konstruita en kanejo kaj la ino demetas 3 aŭ 4 ovojn.

 Referencoj 

 BirdLife International (2006) Species factsheet: Circus ranivorus . Elŝutita el http://www.birdlife.org on 20/2/2007
 Roger Clarke (1995) The Marsh Harrier, Hamlyn, London.
 Ian Sinclair & Peter Ryan (2003) Birds of Africa south of the Sahara, Struik, Cape Town.

Kategorio:Cirkuoj
Kategorio:Akcipitredoj
Kategorio:Afrotropisa faŭno
Kategorio:Akcipitroformaj
Kategorio:Birdoj de Afriko